Príloha č. 1b

1. Odchýlky výsledkov hospodárenia za rok 2005 oproti plánu konsolidačnej funkcie

Najväčšie odchýlky nákladov a výnosov z hospodárskej činnosti (v tis. Sk)	
 	Skutočnosť k 31.12.2005	Plán KF       k 31.12.2005	Rozdiel	
Náklady	 	 	 	
Spotreba materiálu, energie a ost.	2 924 937	3 399 381	-474 444	
   Z toho: trakčná el. energia	1 608 194	1 730 000	-121 806	
Osobné náklady	6 244 358	6 488 182	-243 824	
Tvorba oprav. položiek do nákladov	837 127	225 000	612 127	
Výnosy	 	 	 	
Tržby z predaja vlast. výrobkov a služieb	10 067 614	10 374 066	-306 452	
   Z toho: poplatok za použitie ŽDC	6 940 703	7 065 315	-124 612	
              trakčná el. energia	1 714 182	1 810 000	-95 818	
Aktivácia	266 856	358 724	-91 868	
Zúčtovanie opravných položiek do výnosov	812 596	0	812 596	
Ostatné výnosy z hospodárskej činnosti	4 023 437	3 726 747	296 690	
				
Najväčšie odchýlky nákladov a výnosov finančnej činnosti (v tis. Sk)		
Náklady	 	 	 	
Finančné náklady 	2 827 982	3 020 000	-192 018	
Výnosy	 	 	 	
Finančné výnosy	1 628 908	2 745 115	-1 116 207	
				
Najväčšie odchýlky nákladov a výnosov mimoriadnej činnosti (v tis. Sk)	
Náklady	 	 	 	
Mimoriadne náklady	1 820	0	1 820	
Výnosy	 	 	 	
Mimoriadne výnosy	548 805	225 096	323 709	

Výsledok hospodárenia z účtovného hľadiska za rok 2005
			v tis. Sk	
 	Skutočnosť  k 31.12.2005	Plán KF       k 31.12.2005	Rozdiel	
Výnosy z hospodárskej činnosti spolu	17 100 033	16 354 505	745 528	
Náklady na hospodársku činnosť spolu	16 730 299	16 610 938	119 361	
Výsledok hospodárenia z hospodárskej činnosti	369 734	-256 433	626 167	
Finančné výnosy	1 628 908	2 745 115	-1 116 207	
Finančné náklady	2 827 982	3 020 000	-192 018	
Výsledok hospodárenia z finančných činnosti	-1 199 074	-274 885	-924 189	
Daň z príjmov z bežnej činnosti	0	0	0	
Mimoriadne výnosy	548 805	225 096	323 709	
Mimoriadne náklady	1 820	0	1 820	
Výsledok hospodárenia z mimoriadnej činnosti	546 985	225 096	321 889	
Výsledok hospodárenia spolu	-282 355	-306 222	23 867	
Za 1. – 12. 2005 ŽSR vykázali stratu vo výške 282 355 tis. Sk, čo je v porovnaní s plánom konsolidačnej funkcie vykázaný lepší výsledok hospodárenia o 23 867 tis. Sk. 
Na tento rozdiel mali najväčší vplyv:
Náklady 
-	výrazná úspora nákladov o 474 444 tis. Sk v oblasti spotreby materiálu, energie a ostatných neskladovateľných dodávok, ktorá súvisí s nižšou realizáciou plánovaných výkonov na železničnej dopravnej ceste a so zdĺhavým procesom verejného obstarávania materiálu (z toho úspora nákladov o 121 806 tis. Sk u spotreby trakčnej elektrickej energie),
-	vyššia optimalizácia zamestnanosti priniesla úsporu  243 824 tis. Sk,
-	vyššia tvorba opravných položiek o 612 127 tis. Sk súvisí hlavne s tvorbou opravných položiek k nedokončeným investíciám,
-	nižšie čerpanie finančných nákladov o 192 018 tis. Sk súvisí s priaznivým vývojom úrokových sadzieb a reštrukturalizáciou bankových úverov – splatné úvery sú prefinancované novými úvermi za výhodnejších podmienok,
Výnosy
-	pokles poplatku za ŽDC oproti plánu konsolidačnej funkcie o 124 612 tis. Sk z dôvodu poklesu výkonov oproti plánu  o 1 514 925 vlkm ( 2,99 %) a o 945 563 tis. hrtkm (3,11 %). Tento pokles súvisí najmä s poklesom výkonov ZSSK Cargo Slovakia, a. s. v nákladnej doprave (najmä nižšie  výkony v preprave rúd),
-	pokles tržieb za trakčnú elektrickú energiu o 95 818 tis. Sk,
-	nižšie plnenie výnosov pri aktivácii DHM a DNM oproti plánu konsolidačnej funkcie o 91 868 tis. Sk,
-	vyššie zúčtovanie opravných položiek do výnosov o 812 596 tis. Sk. Plán konsolidačnej funkcie uvažoval len so saldom OP,
-	ostatné výnosy z hospodárskej činnosti sú oproti plánu konsolidačnej funkcie vyššie o 296 690 tis. Sk, čo súvisí najmä  s neplánovaným zaúčtovaním zmluvných pokút, penále a úrokov z omeškania, štátnej dotácie na odstraňovanie kalamitného dreva, s opravou výnosov hospodárskej činnosti minulých rokov, ako aj s vyššími výnosmi z nespotrebovaného a vyzískaného materiálu, 
-	nižšie čerpanie finančných výnosov oproti plánu konsolidačnej funkcie o 1 116 207 tis. Sk súvisí najmä s neuskutočneným zaúčtovaním odpustenia úhrad úrokov z úverov do finančných výnosov v roku 2005 v súvislosti s úvermi so štátnou zárukou realizovaných prostredníctvom FNM SR v roku 2004 vo výške 1 530 115 tis. Sk a so zaúčtovaním kurzových ziskov v súvislosti s priaznivým vývojom SKK voči EUR,
-	vyššie mimoriadne výnosy oproti plánu konsolidačnej funkcie o 323 709 tis. Sk súvisia najmä s neuskutočneným zaúčtovaním odpustenia úhrad istín z úverov so štátnou zárukou realizovaných prostredníctvom FNM v roku 2004 vo výške 225 096 tis. Sk a so zaúčtovaním odpustenia dlhu voči Veriteľovi a. s. (bývalé záväzky voči Perspektíve – Družstevnej zdravotnej poisťovni) vo výške 528 531 tis. Sk (na základe Zmluvy o postúpení pohľadávok, dohody o započítaní a dohody o odpustení dlhu zo dňa 30. 12. 2005), s čím v pláne konsolidačnej funkcie nebolo uvažované.

2. Odchýlky v majetku, vlastnom  imaní a záväzkoch

Z hľadiska majetkovej a kapitálovej štruktúry ŽSR zaznamenali oproti plánu konsolidačnej funkcie zásadné zmeny. Plán konsolidačnej funkcie uvažoval s nárastom majetku oproti roku 2004 o 6 133 330 tis. Sk. V skutočnosti sa dosiahol nárast o 2 258 103 tis. Sk Táto zmena bola ovplyvnená najmä:

•	Rastom dlhodobého hmotného majetku v porovnaní s rokom 2004 o 2 212 689 tis. Sk a to hlavne z dôvodu úbytku stavieb (- 1 135 097 tis. Sk) a vyššieho tempa zverovania majetku do užívania (+ 3 211 602 tis. Sk)

Nižší stav dlhodobého hmotného majetku oproti plánu konsolidačnej funkcie o 4 786 397 tis. Sk je hlavne z dôvodu nižšieho čerpania prostriedkov z EU.

Na vyšší stav krátkodobých pohľadávok oproti plánu konsolidačnej funkcie o 640 085 tis. Sk mal hlavne vplyv nárast krátkodobých pohľadávok z obchodného styku voči ZSSK Cargo, a. s..

Základné imanie pokleslo oproti plánu konsolidačnej funkcie o 844 457 tis. Sk a to na základe Uznesenia vlády SR č. 798 z 12. 10. 2005, v ktorom vláda schvaľuje a súhlasí s prevodom vkladu majetku štátu v správe MDPT SR do majetku ZSSK Slovensko, a. s. a ZSSK Cargo Slovakia, a. s.

Vyšší stav kapitálových fondov oproti plánu konsolidačnej funkcie o 293 237 tis. Sk súvisí hlavne s preceňovaním pozemkov na ŽDC. 

Fondy zo zisku zaznamenali zníženie oproti plánu konsolidačnej funkcie o 220 000 tis. Sk na základe použitia fondu rozvoja na krytie neuhradenej straty minulých rokov v zmysle Uznesenia SR ŽSR  č. 48/2005 o vysporiadaní neuhradenej  straty z minulých rokov.

Zníženie dlhodobých záväzkov oproti plánu konsolidačnej funkcie o 2 303 990 tis. Sk súvisí hlavne s prehodnotením podmienok splatnosti pri úveroch so štátnou zárukou hradených FNM SR, na základe ktorého sa vykonalo preúčtovanie čiastky 3 130 162 tis. Sk z ostatných dlhodobých do ostatných krátkodobých záväzkov. Záväzok voči MF SR (Sociálna poisťovňa) vo výške 662 889 tis. Sk bol taktiež preúčtovaný na základe zostatkovej doby splatnosti z ostatných dlhodobých záväzkov do ostatných krátkodobých záväzkov. 

Zvýšenie krátkodobých záväzkov oproti plánu konsolidačnej funkcie o 5 686 542 tis. Sk na sumu 8 605 360 tis. Sk je aj  z dôvodu, ktorý uvádzame u dlhodobých záväzkov (ostatné dlhodobé záväzky). Na celkové zvýšenie krátkodobých záväzkov malo vplyv aj zaúčtovanie záväzkov voči FNM v súvislosti s úhradou úverov zo ŠR realizovaných v roku 2005.

Významné pohyby nastali medzi položkami dlhodobé a krátkodobé bankové úvery aj z dôvodu nižšieho čerpania dlhodobého investičného bankového úveru, s čím sa v pláne konsolidačnej funkcie neuvažovalo. Zníženie bankových úverov oproti plánu konsolidačnej funkcie súvisí aj s úhradou splátky istiny úveru konzorciu CAYLON & DEPFA INVESTMENT BANK a s pozitívnym vývojom SKK voči EUR.